ตลาดหุ้นเอเชียแดงเถือก! นลท.วิตกสงครามการค้าสหรัฐฯ-จีนไม่ชัดเจน
ตลาดหุ้นเอเชียแดงเถือก! นลท.วิตกสงครามการค้าสหรัฐฯ-จีนไม่ชัดเจน
ตลาดหุ้นเอเชียแดงเถือก! นลท.วิตกสงครามการค้าสหรัฐฯ-จีนไม่ชัดเจน
13 พ.ย. 2562

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ หลังจากประธานาธิบดีโดนัลด์ ทรัมป์ กล่าวสุนทรพจน์ที่นิวยอร์กเมื่อวานนี้ว่า สหรัฐและจีนใกล้จะบรรลุข้อตกลงการค้าเฟสแรก แต่ไม่ได้กล่าวถึงการที่สหรัฐจะยกเลิกการเก็บภาษีสินค้านำเข้าจากจีน
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 23,439.25 จุด ลดลง 80.76 จุด, -0.34%
ดัชนี SSE Composite ตลาดหุ้นจีนเปิดวันนี้ที่ 2,913.02 จุด ลดลง 1.80 จุด, -0.06%
ดัชนี HSI ตลาดหุ้นฮ่องกงเปิดวันนี้ที่ 26,761.16 จุด ลดลง 304.12 จุด, -1.12%
ดัชนี TAIEX ตลาดหุ้นไต้หวันเปิดวันนี้ที่ 11,483.24 จุด ลดลง 37.13 จุด, -0.32%
ดัชนี KOSPI ตลาดหุ้นเกาหลีใต้เปิดวันนี้ที่ 2,132.48 จุด ลดลง 8.44 จุด, -0.39%
ดัชนี FTSE STI ตลาดหุ้นสิงคโปร์เปิดวันนี้ที่ 3,258.85 จุด ลดลง 8.95 จุด, -0.27%
ดัชนี FBMKLCI ตลาดหุ้นมาเลเซียเปิดวันนี้ที่ 1,610.88 จุด เพิ่มขึ้น 1.15 จุด, +0.07%
ดัชนี PSE Composite ตลาดหุ้นฟิลิปปินส์เปิดวันนี้ที่ 7,988.78 จุด ลดลง 23.56 จุด, -0.29%
ขณะที่ ปธน.ทรัมป์ ได้กล่าวสุนทรพจน์ในการประชุม Economic Club of New York เมื่อวานนี้ว่า สหรัฐและจีนใกล้จะบรรลุข้อตกลงการค้าเฟสแรก ขณะที่จีนเองก็ต้องการทำข้อตกลงกับสหรัฐเป็นอย่างมาก นอกจากนี้ ปธน.ทรัมป์ย้ำว่า เขาจะยอมรับข้อตกลงที่ดีสำหรับสหรัฐและแรงงานสหรัฐเท่านั้น
อย่างไรก็ดี ในการกล่าวสุนทรพจน์ครั้งนี้ ปธน.ทรัมป์ไม่ได้กล่าวถึงการที่สหรัฐจะยกเลิกการจัดเก็บภาษีสินค้านำเข้าจากจีน หรือการที่เขาจะพบกับประธานาธิบดีสี จิ้นผิงของจีนเพื่อลงนามในข้อตกลงการค้า และไม่ได้กล่าวว่าสหรัฐจะชะลอการจัดเก็บภาษีต่อรถยนต์นำเข้าจากสหภาพยุโรป (EU)